CELEX: 32010R1080
Language: fi
Date: 2010-11-24 00:00:00
Title: Euroopan parlamentin ja neuvoston asetus (EU, Euratom) N:o 1080/2010, annettu 24 päivänä marraskuuta 2010 , Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen muuttamisesta

26.11.2010   
            
            
               FI
            
            
               Euroopan unionin virallinen lehti
            
            
               L 311/1
            
         EUROOPAN PARLAMENTIN JA NEUVOSTON ASETUS (EU, EURATOM) N:o 1080/2010,
   annettu 24 päivänä marraskuuta 2010,
   Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen muuttamisesta
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen ja erityisesti sen 336 artiklan,
   ottavat huomioon Euroopan komission ehdotuksen, joka on tehty henkilöstösääntökomitean kuulemisen jälkeen,
   sen jälkeen, kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
   ottavat huomioon unionin tuomioistuimen lausunnon (1),
   ottavat huomioon tilintarkastustuomioistuimen lausunnon (2),
   noudattavat tavallista lainsäätämisjärjestystä (3),
   sekä katsovat seuraavaa:
   
               (1)
            
            
               Euroopan unionista tehdyn sopimuksen 27 artiklan mukaan unionin ulkoasioiden ja turvallisuuspolitiikan korkeaa edustajaa, jäljempänä ’korkea edustaja’, avustaa Euroopan ulkosuhdehallinto, jäljempänä ’ulkosuhdehallinto’. Tämän hallinnon on määrä toimia yhteistyössä jäsenvaltioiden ulkoasiainhallintojen kanssa ja koostua neuvoston pääsihteeristön ja komission toimivaltaisten yksiköiden virkamiehistä sekä jäsenvaltioiden lähettämästä ulkoasiainhallinnon henkilöstöstä. Sen on määrä olla osa Euroopan unionin toiminnasta tehdyn sopimuksen 298 artiklan mukaista unionin avointa, tehokasta ja riippumatonta eurooppalaista hallintoa.
            
         
               (2)
            
            
               Ulkosuhdehallinnon erityistehtävät huomioon ottaen sille olisi annettava itsenäinen asema henkilöstösäännöissä. Siksi ulkosuhdehallintoa olisi kohdeltava henkilöstösäännöissä ja muuta henkilöstöä koskevissa palvelussuhteen ehdoissa (4), jäljempänä ’henkilöstösäännöt’ ja ’muuta henkilöstöä koskevat palvelussuhteen ehdot’, unionin toimielimenä.
            
         
               (3)
            
            
               Korkean edustajan olisi oltava ulkosuhdehallinnon henkilöstön nimittävä viranomainen ja viranomainen, joka saa tehdä sopimuksia, ja hänen olisi voitava siirtää näitä tehtäviä koskeva toimivalta ulkosuhdehallinnolle. Koska edustustojen päälliköt voivat joutua suorittamaan tehtäviä komissiolle osana tavanomaisia työtehtäviään, olisi säädettävä komission osallistumisesta tiettyihin päätöksiin, jotka koskevat kyseisiä henkilöstöön kuuluvia.
            
         
               (4)
            
            
               Unionin virkamiehillä ja jäsenvaltioiden ulkoasiainhallinnoista tulevilla väliaikaisilla toimihenkilöillä olisi oltava samat oikeudet ja velvollisuudet ja heitä olisi kohdeltava tasavertaisesti, erityisesti siltä osin kuin on kyse kelpoisuudesta tulla valituksi kaikkiin tehtäviin samanlaisin ehdoin. Jäsenvaltioiden ulkoasiainhallinnoista tulevien väliaikaisten toimihenkilöiden ja unionin virkamiesten välillä ei saisi tehdä eroa määrättäessä heitä tehtäviin kaikilla ulkosuhdehallinnon toiminnan ja politiikan aloilla.
            
         
               (5)
            
            
               On tarpeen selventää, että ulkosuhdehallinnon henkilöstön, joka suorittaa tehtäviä komissiolle osana työtehtäviään, olisi Euroopan unionin toiminnasta tehdyn sopimuksen 221 artiklan 2 kohdan mukaisesti noudatettava komission antamia ohjeita. Samoin unionin edustustoissa työskentelevien komission virkamiesten olisi noudatettava edustuston päällikön ohjeita.
            
         
               (6)
            
            
               Selvyyden vuoksi olisi vahvistettava, että Euroopan ulkosuhdehallinnon organisaatiosta ja toiminnasta 26 päivänä heinäkuuta 2010 tehdyn neuvoston päätöksen 2010/427/EU (5) nojalla neuvoston pääsihteeristöstä tai komissiosta ulkosuhdehallintoon siirretyssä organisaatioyksikössä virkaa hoitavien virkamiesten ja väliaikaisten toimihenkilöiden katsotaan siirtyneen ulkosuhdehallintoon virkoineen. Tätä olisi sovellettava soveltuvin osin tällaiseen organisaatioyksikköön osoitettavaan sopimussuhteiseen ja paikalliseen henkilöstöön. Henkilöstölle, jota tällainen siirto koskee, ilmoitetaan siitä etukäteen.
            
         
               (7)
            
            
               Muista toimielimistä ulkosuhdehallinnon tehtäviin tulleiden virkamiesten olisi voitava hakea avoimia virkoja entisessä toimielimessään samoin edellytyksin kuin kyseisen toimielimen omien hakijoiden.
            
         
               (8)
            
            
               Jotta erityistilanteet voitaisiin ottaa joustavasti huomioon (esimerkiksi tarve siirtää tulevaisuudessa teknisen tuen tehtäviä neuvoston pääsihteeristöstä tai komissiosta ulkosuhdehallintoon), 30 päivään kesäkuuta 2013 asti olisi asianmukaisesti perustelluissa poikkeustapauksissa voitava toteuttaa virkamiesten siirtoja neuvostosta tai komissiosta ulkosuhdehallintoon virkoineen yksikön edun vuoksi eli julkaisematta ilmoitusta avoimesta virasta.
            
         
               (9)
            
            
               Neuvoston pääsihteeristöstä tai komissiosta ulkosuhdehallintoon käynnistysvaiheen aikana siirretyt ulkosuhdehallinnon virkamiehet olisi voitava siirtää 30 päivään kesäkuuta 2014 asti yksikön edun vuoksi ilman heidän virkojaan ulkosuhdehallinnosta neuvostoon tai komissioon.
            
         
               (10)
            
            
               Euroopan unionista tehdyn sopimuksen 27 artiklan 3 kohdan, jossa nimetään ulkosuhdehallinnolle kolme rekrytointilähdettä, täytäntöön panemiseksi olisi säädettävä, että 30 päivään kesäkuuta 2013 asti ulkosuhdehallinto ottaa palvelukseen ainoastaan neuvoston pääsihteeristöstä ja komissiosta sekä jäsenvaltioiden ulkoasiainhallinnon henkilöstöstä tulevia virkamiehiä. Tänä aikana on tarpeen varmistaa, että sekä jäsenvaltioiden ulkoasiainhallintojen henkilöstö ja neuvoston pääsihteeristön ja komission hakijat että ulkosuhdehallinnon sisäiset hakijat voivat hakea ulkosuhdehallinnon virkoihin samoin edellytyksin. Tänä aikana olisi kuitenkin sallittava poikkeustapauksissa ja sen jälkeen, kun on käytetty kaikki mahdollisuudet ottaa palvelukseen näistä kolmesta yksinomaisesta rekrytointilähteestä, rekrytoida näiden ulkopuolelta ulkosuhdehallinnon asianmukaisen toiminnan kannalta tarpeellista hallintovirkamiestason, jäljempänä ’AD-tason’, teknistä tukihenkilöstöä, kuten kriisinhallinnan, turvallisuuden ja tietotekniikan asiantuntijoita. Heinäkuun 1 päivästä 2013 alkaen ulkosuhdehallinnon virat olisi avattava myös muiden toimielimien virkamiehille.
            
         
               (11)
            
            
               Jotta voidaan lisäksi saavuttaa tavoite, jonka mukaan ulkosuhdehallinnon AD-tason henkilöstöstä vähintään yhden kolmasosan olisi tultava jäsenvaltioiden ulkoasiainhallinnoista, on tarpeen säätää väliaikaisesta poikkeuksesta henkilöstösääntöjen 98 artiklan 1 kohdasta 30 päivään kesäkuuta 2013 asti, jotta korkea edustaja voi tiettyjä AD-tehtäväryhmään kuuluvia ulkosuhdehallinnon virkoja täytettäessä asettaa yhtä pätevistä hakijoista etusijalle jäsenvaltioiden ulkoasiainhallinnoista tulevat hakijat.
            
         
               (12)
            
            
               Asianmukaisen tasapainon varmistamiseksi ulkosuhdehallinnon eri henkilöstöryhmien välillä ja päätöksen 2010/427/EU mukaisesti jäsenvaltioiden ulkoasiainhallinnoista tulevan, väliaikaisiksi toimihenkilöiksi nimitetyn henkilöstön olisi muodostettava vähintään yksi kolmasosa ja unionin virkamiesten vähintään 60 prosenttia ulkosuhdehallinnon AD-tason koko henkilöstöstä, kun ulkosuhdehallinto on saavuttanut täyden toimintakykynsä. Tähän olisi sisällyttävä jäsenvaltioiden ulkoasiainhallinnoista tuleva henkilöstö, josta on tullut vakinaisia unionin virkamiehiä henkilöstösääntöjen säännösten mukaisesti.
            
         
               (13)
            
            
               Valituiksi tulleet jäsenvaltioiden ulkoasiainhallintojen lähettämät hakijat olisi otettava palvelukseen väliaikaisina toimihenkilöinä ja asetettava näin samaan asemaan kuin virkamiehet. Heidät olisi otettava palvelukseen puolueetonta ja avointa menettelyä noudattaen, ja täytäntöönpanosäännöksillä, jotka ulkosuhdehallinnon on määrä antaa, olisi varmistettava väliaikaisille toimihenkilöille ja virkamiehille tasavertaiset uranäkymät ulkosuhdehallinnossa.
            
         
               (14)
            
            
               Henkilöstösääntöjen 27 artiklan ja muuta henkilöstöä koskevien palvelussuhteen ehtojen 12 artiklan 1 kohdan ensimmäisen alakohdan ja 82 artiklan mukaan palvelukseen otettaessa olisi pyrittävä varmistamaan, että ulkosuhdehallinto saa palvelukseensa mahdollisimman päteviä, tehokkaita ja ehdottoman luotettavia virkamiehiä ja väliaikaisia toimihenkilöitä, joiden palvelukseen ottaminen tapahtuu unionin jäsenvaltioiden kansalaisten joukosta maantieteellisesti mahdollisimman laajalta alueelta. Tämä koskee koko ulkosuhdehallintoa ja sen eri henkilöstöryhmiä, myös muuhun henkilöstöön sovellettavien palvelussuhteen ehtojen 2 artiklan e alakohdassa tarkoitettuja väliaikaisia toimihenkilöitä. Ulkosuhdehallinnon henkilöstössä olisi lisäksi oltava riittävä ja tarkoituksenmukainen määrä kaikkien jäsenvaltioiden kansalaisia.
            
         
               (15)
            
            
               Korkea edustaja ryhtyy asianmukaisiin toimiin henkilöstösääntöjen 1 d artiklan 2 ja 3 kohdan mukaisesti tietyssä tehtäväryhmässä aliedustettuna olevan sukupuolen tasa-arvoisten mahdollisuuksien edistämiseksi, erityisesti AD-tehtäväryhmässä.
            
         
               (16)
            
            
               Jotta jäsenvaltioiden ulkoasiainhallinnoista tulevan henkilöstön palvelukseen ottamista ulkosuhdehallintoon ei rajoitettaisi tarpeettomasti, olisi vahvistettava sopimusten pituutta koskevat erityiset säännöt ja taattava paluu entisiin tehtäviin palvelusajan päättyessä asiaa koskevien säännösten mukaisesti. Tehtävien tilapäistä hoitamista ja enimmäiseläkeikää koskevat säännöt olisi tämän väliaikaisen henkilöstön erityisryhmän osalta saatettava vastaamaan virkamiehiin sovellettavia sääntöjä.
            
         
               (17)
            
            
               Näitä erityissääntöjä olisi korkean edustajan ja kyseisen jäsenvaltion ulkoasiainhallinnon suostumuksella voitava soveltaa myös jäsenvaltioiden ulkoasiainhallinnoista tuleviin väliaikaisiin toimihenkilöihin, jotka ovat ennen ulkosuhdehallinnon perustamista mutta Lissabonin sopimuksen voimaantulon jälkeen työskennelleet neuvoston pääsihteeristön tai komission vastaavilla osastoilla tai joiden sopimusta on muutettu.
            
         
               (18)
            
            
               Ulkosuhdehallinto voi erityistapauksissa käyttää rajoitettua määrää erikoistuneita lähetettyjä kansallisia asiantuntijoita, jotka lähetetään tiettyjen tehtävien, erityisesti kriisinhallinta- tai sotilastehtävien, suorittamista varten ja jotka toimivat korkean edustajan alaisuudessa. Heidän tilapäistä siirtoaan näihin tehtäviin ei saisi laskea siihen kolmannekseen ulkosuhdehallinnon AD-tason henkilöstöstä, jota jäsenvaltioista tulevan henkilöstön olisi edustettava ulkosuhdehallinnon saavutettua täyden toimintakykynsä.
            
         
               (19)
            
            
               Komissioon perustetun kurinpitolautakunnan olisi toimittava myös ulkosuhdehallinnon kurinpitolautakuntana ulkosuhdehallinnon hallinnollisen rasitteen keventämiseksi siihen asti, kunnes korkea edustaja päättää perustaa ulkosuhdehallintoon kurinpitolautakunnan. Korkean edustajan olisi tehtävä tämä päätös viimeistään 31 päivänä joulukuuta 2011.
            
         
               (20)
            
            
               Siihen asti, kun ulkosuhdehallintoon perustetaan henkilöstökomitea henkilöstösääntöjen 9 artiklan 1 kohdan a alakohdan ensimmäisen luetelmakohdan mukaisesti, eli viimeistään 31 päivänä joulukuuta 2011, olisi säädettävä, että komission henkilöstökomitea edustaa myös ulkosuhdehallinnon henkilöstöä, jolla on oikeus äänestää ja asettua ehdolle henkilöstökomitean vaaleissa.
            
         
               (21)
            
            
               Koska kolmannessa maassa työskenteleviin virkamiehiin sovellettavan henkilöstösääntöjen liitteen X erityissäännöksiä ei sovelleta vanhempainloman tai perheloman aikana, edustustoissa työskentelevien virkamiesten on käytännössä vaikeaa ottaa tällaista lomaa. Tämä on vastoin yleistä tavoitetta sovittaa yksityiselämä ja työ paremmin yhteen, ja erityisesti se on esteenä naisille, jotka voisivat muuten olla kiinnostuneita ottamaan vastaan viran unionin edustustossa. Siksi on asianmukaista, että mainitun liitteen säännösten soveltaminen jatkuisi edelleen, mutta rajoitetusti, vanhempainloman ja perheloman aikana.
            
         
               (22)
            
            
               Vuoden 2004 jälkeen saatujen kokemusten perusteella ei näytä olevan perusteita pitää voimassa rajoitusta, jonka mukaan henkilöstösääntöjen liitettä X ei sovelleta sopimussuhteiseen henkilöstöön. Tämä tarkoittaa erityisesti sitä, että sopimussuhteisen henkilöstön olisi oltava täysimääräisesti mukana mainitussa liitteessä olevien 2 ja 3 artiklan mukaisessa siirtomenettelyssä. Tätä varten on tarpeen säätää, että edustustoissa työskenteleviä sopimussuhteiseen henkilöstöön kuuluvia, joihin sovelletaan muuta henkilöstöä koskevien palvelussuhteen ehtojen 3 a artiklaa, voidaan väliaikaisesti osoittaa toimielimen toimipaikkaan.
            
         
               (23)
            
            
               Muuta henkilöstöä koskevien palvelussuhteen ehtojen 121 artiklassa viitataan paikallisen henkilöstön sosiaaliturvan osalta sosiaaliturvamaksuihin, jotka kuuluvat maksettaviksi niiden sääntöjen perusteella, joita noudatetaan paikkakunnalla, jolla toimihenkilön on määrä hoitaa tehtävänsä. Koska joissakin maissa ei ole sosiaaliturvajärjestelmiä tai ne ovat riittämättömiä, olisi luotava sääntöpohja itsenäisen tai täydentävän sosiaaliturvajärjestelmän perustamiselle.
            
         
               (24)
            
            
               Jotta henkilöstön olisi helpompi matkustaa työtehtävissä Euroopan unionin ulkopuolella, olisi voitava myöntää kulkulupa, jos viranhoito sitä edellyttää, ja ulottaa tämä mahdollisuus erityisneuvonantajiin.
            
         
               (25)
            
            
               Henkilöstösäännöissä ja muuta henkilöstöä koskevissa palvelussuhteen ehdoissa käytetty terminologia on tarpeen mukauttaa vastaamaan Euroopan unionista tehtyä sopimusta ja Euroopan unionin toiminnasta tehtyä sopimusta.
            
         
               (26)
            
            
               Tämän asetuksen olisi tultava voimaan mahdollisimman pian, koska henkilöstösääntöjen ja muuta henkilöstöä koskevien palvelussuhteen ehtojen muutokset ovat ehdoton edellytys ulkosuhdehallinnon asianmukaiselle toiminnalle,
            
         OVAT HYVÄKSYNEET TÄMÄN ASETUKSEN:
   1 artikla
   Muutetaan Euroopan yhteisöjen virkamiehiin sovellettavia henkilöstösääntöjä seuraavasti:
   
               1)
            
            
               Korvataan otsikko otsikolla ”Euroopan unionin virkamiehiin sovellettavat henkilöstösäännöt”.
            
         
               2)
            
            
               Lukuun ottamatta 66 a artiklan 1 kohtaa, korvataan sanat ”Euroopan yhteisöt” sanoilla ”Euroopan unioni”.
               Lukuun ottamatta 68 ja 83 artiklan viittauksia Euroopan hiili- ja teräsyhteisöön, Euroopan talousyhteisöön tai Euroopan atomienergiayhteisöön, korvataan sanat ”yhteisö” ja ”yhteisöt” sanalla ”unioni” sekä tehdään tarvittavat kieliopilliset muutokset.
               Korvataan sanat ”Euroopan kolmen yhteisön”, ”kolmen Euroopan yhteisön”, ”jonkin kolmen Euroopan yhteisön” ja ”kaikkien kolmen Euroopan yhteisön” sanoilla ”Euroopan unionin”.
            
         
               3)
            
            
               Korvataan 64 artiklan toisessa kohdassa ja 65 artiklan 3 kohdassa sanat ”Euroopan talousyhteisön perustamissopimuksen 148 artiklan 2 kohdan toisen alakohdan ensimmäisen vaihtoehdon ja Euroopan atomienergiayhteisön perustamissopimuksen 118 artiklan 2 kohdan toisen alakohdan ensimmäisen vaihtoehdon” sanoilla ”Euroopan unionista tehdyn sopimuksen 16 artiklan 4 ja 5 kohdan”. Korvataan liitteessä X olevan 13 artiklan ensimmäisen kohdan toisessa virkkeessä sanat ”Euroopan talousyhteisön perustamissopimuksen 148 artiklan 2 kohdan toisen alakohdan ensimmäisessä luetelmakohdassa ja Euroopan ydinenergiayhteisön perustamissopimuksen 118 artiklassa” sanoilla ”Euroopan unionista tehdyn sopimuksen 16 artiklan 4 ja 5 kohdassa”.
               Korvataan 83 a artiklan 5 kohdassa ja liitteessä XII olevassa 14 artiklan 2 kohdassa sanat ”EY:n perustamissopimuksen 205 artiklan 2 kohdan ensimmäisen luetelmakohdan” sanoilla ”Euroopan unionista tehdyn sopimuksen 16 artiklan 4 ja 5 kohdan” ja liitteessä XIII olevassa 22 artiklan 3 kohdassa sanat ”EY:n perustamissopimuksen 205 artiklan 2 kohdassa” sanoilla ”Euroopan unionista tehdyn sopimuksen 16 artiklan 4 ja 5 kohdassa”. Korvataan liitteessä VII olevassa 13 artiklan 3 kohdassa sanat ”EY:n perustamissopimuksen 205 artiklan 2 kohdan toisen alakohdan ensimmäisessä luetelmakohdassa” sanoilla ”Euroopan unionista tehdyn sopimuksen 16 artiklan 4 ja 5 kohdassa”.
               Korvataan 45 artiklan 2 kohdassa sanat ”EY:n perustamissopimuksen 314 artiklassa” sanoilla ”Euroopan unionista tehdyn sopimuksen 55 artiklassa”.
            
         
               4)
            
            
               Korvataan liitteessä III olevassa 7 artiklan 1 kohdassa sanat ”Euroopan yhteisöjen henkilöstövalintatoimiston” sanoilla ”Euroopan unionin henkilöstövalintatoimiston”.
               Korvataan liitteessä VII olevassa 7 artiklan 3 kohdassa sanat ”Euroopan talousyhteisön perustamissopimuksen liitteessä IV” sanoilla ”Euroopan unionin toiminnasta tehdyn sopimuksen liitteessä II”.
               Korvataan liitteessä VIII olevassa 40 artiklassa sanat ”Euroopan yhteisöjen komissiolle” sanoilla ”Euroopan komissiolle”.
            
         
               5)
            
            
               Korvataan 6 artiklan 4 kohdan toinen alakohta seuraavasti:
               ”Euroopan parlamentti ja neuvosto tekevät päätöksen Euroopan unionin toiminnasta tehdyn sopimuksen 336 artiklan mukaisesti.”
               Korvataan liitteessä VIII olevassa 9 artiklan 2 kohdassa ja liitteessä XI olevassa 15 artiklan 2 kohdassa sanat ”EY:n perustamissopimuksen 283 artiklan” sanoilla ”Euroopan unionin toiminnasta tehdyn sopimuksen 336 artiklan”.
               Korvataan liitteessä XI olevassa 10 artiklassa sanat ”neuvostolle, joka säätää asiasta EY:n perustamissopimuksen 283 artiklassa määrättyä menettelyä noudattaen” sanoilla ”Euroopan parlamentille ja neuvostolle, jotka tekevät päätöksen Euroopan unionin toiminnasta tehdyn sopimuksen 336 artiklan mukaisesti”.
            
         
               6)
            
            
               Muutetaan 1 b artikla seuraavasti:
               
                           a)
                        
                        
                           Lisätään alakohta seuraavasti:
                           
                                       ”a)
                                    
                                    
                                       Euroopan ulkosuhdehallintoa, jäljempänä ’ulkosuhdehallinto’,”;
                                    
                                 
                     
                           b)
                        
                        
                           a–d alakohdasta tulee b–e alakohta.
                        
                     
         
               7)
            
            
               Korvataan 23 artiklan kolmas kohta seuraavasti:
               ”Erioikeuksista ja vapauksista tehdyssä pöytäkirjassa tarkoitetut kulkuluvat myönnetään yksikönpäälliköille, virkamiehille, jotka kuuluvat palkkaluokkiin AD 12 – AD 16, virkamiehille, jotka palvelevat Euroopan unionin alueen ulkopuolella, ja muille virkamiehille, joiden osalta se on viranhoitoon liittyvien syiden vuoksi tarpeen.”
            
         
               8)
            
            
               Korvataan 77 artiklan kolmas kohta seuraavasti:
               ”Kuitenkin niiden virkamiesten osalta, jotka ovat avustaneet Euroopan unionista tehdyssä sopimuksessa tai Euroopan unionin toiminnasta tehdyssä sopimuksessa määrättyä tehtävää hoitavaa henkilöä, jonkin unionin toimielimen tai muun elimen puheenjohtajaksi tai puhemieheksi valittua henkilöä taikka Euroopan parlamentin poliittisen ryhmän puheenjohtajaksi valittua henkilöä, edellä mainittuja tehtäviä hoidettaessa kertyneitä palvelusvuosia vastaavat eläkeoikeudet lasketaan kyseisiä tehtäviä hoidettaessa saadun viimeisen peruspalkan perusteella, jos kyseinen peruspalkka on suurempi kuin tämän artiklan toisessa alakohdassa säädettyjen määräysten nojalla huomioon otettava palkka.”
            
         
               9)
            
            
               VIII a osastosta tulee VIII b osasto. Lisätään VIII osaston jälkeen osasto seuraavasti:
               ”VIII a   OSASTO
               
                  ULKOSUHDEHALLINTOON SOVELLETTAVAT ERITYISSÄÄNNÖKSET
               
               95 artikla
               1.   Unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, käyttää Euroopan ulkosuhdehallinnon, jäljempänä ’ulkosuhdehallinto’, henkilöstön osalta näissä henkilöstösäännöissä nimittävälle viranomaiselle annettua toimivaltaa. Korkea edustaja voi määrätä henkilöt, jotka ulkosuhdehallinnossa käyttävät kyseistä toimivaltaa. Tällöin sovelletaan 2 artiklan 2 kohtaa.
               2.   Edustustojen päällikköjen nimityksiä koskevaa toimivaltaa on käytettävä noudattaen perusteellista valintamenettelyä, joka pohjautuu ansioihin ja jossa otetaan huomioon tasapainoinen sukupuolijakauma ja maantieteellinen jakauma, ja ehdokasluettelon perusteella, jonka komissio on hyväksynyt perussopimuksissa sille annetun toimivallan puitteissa. Tätä sovelletaan soveltuvin osin yksikön edun vuoksi tehtäviin siirtoihin, jotka tehdään poikkeuksellisissa olosuhteissa ja määrätyksi ajanjaksoksi väliaikaisesti edustuston päällikön virkaan.
               3.   Nimittävän viranomaisen on käynnistettävä edustustojen päällikköjen osalta tapauksissa, joissa nämä suorittavat tehtäviä komissiolle osana työtehtäviään, 22 ja 86 artiklassa ja liitteessä IX tarkoitetut hallinnolliset tutkimukset ja kurinpitomenettelyt, jos komissio sitä pyytää.
               Komissiota on kuultava 43 artiklaa sovellettaessa.
               96 artikla
               Sen estämättä, mitä 11 artiklassa säädetään, unionin edustustossa työskentelevän komission virkamiehen on otettava vastaan ohjeita edustuston päälliköltä tämän aseman mukaisesti siten kuin siitä säädetään Euroopan ulkosuhdehallinnon organisaatiosta ja toiminnasta 26 päivänä heinäkuuta 2010 annetun neuvoston päätöksen 2010/427/EU (6) 5 artiklassa.
               Ulkosuhdehallinnon virkamies, jonka on suoritettava tehtäviä komissiolle osana työtehtäviään, on otettava vastaan ohjeita komissiolta kyseisiin tehtäviin liittyen Euroopan unionin toiminnasta tehdyn sopimuksen 221 artiklan 2 kohdan mukaisesti.
               Komissio ja ulkosuhdehallinto sopivat tämän artiklan soveltamisen yksityiskohtaisista järjestelyistä.
               97 artikla
               Kun kyse on virkamiehistä, jotka on siirretty ulkosuhdehallintoon päätöksen 2010/427/EU nojalla näiden henkilöstösääntöjen 4 ja 29 artiklasta poiketen ja niiden 7 artiklan 1 kohdassa säädettyjä ehtoja noudattaen, kyseisten toimielinten nimittävät viranomaiset voivat poikkeustapauksissa yhteisellä sopimuksella ja yksinomaan yksikön edun vuoksi 30 päivään kesäkuuta 2014 asti siirtää ulkosuhdehallinnon virkamiehen tätä kuultuaan ulkosuhdehallinnosta neuvoston pääsihteeristöön tai komissioon saman palkkaluokan avoimeen virkaan ilmoittamatta henkilöstölle avoimesta virasta.
               98 artikla
               1.   Henkilöstösääntöjen 29 artiklan 1 kohdan a alakohtaa sovellettaessa nimittävän viranomaisen on ulkosuhdehallinnon avointa virkaa täytettäessä käsiteltävä neuvoston pääsihteeristön, komission ja ulkosuhdehallinnon virkamiesten, muuhun henkilöstöön sovellettavien palvelussuhteen ehtojen 2 artiklan e alakohdassa tarkoitettujen väliaikaisten toimihenkilöiden ja jäsenvaltioiden ulkoasiainhallintojen henkilöstön hakemukset antamatta etusijaa millekään näistä ryhmistä. Poiketen siitä, mitä 29 artiklassa säädetään toimielimen ulkopuolelta palvelukseen ottamisen osalta, ulkosuhdehallinto ottaa palvelukseen 30 päivään kesäkuuta 2013 asti ainoastaan neuvoston pääsihteeristön ja komission virkamiehiä sekä jäsenvaltioiden ulkoasiainhallintojen henkilöstöä.
               Poikkeustapauksissa ja sen jälkeen, kun kaikki näiden säännösten mukaiset rekrytointimahdollisuudet on käytetty, nimittävä viranomainen voi kuitenkin päättää ottaa palvelukseen ensimmäisen alakohdan ensimmäisessä virkkeessä lueteltujen lähteiden ulkopuolelta ulkosuhdehallinnon asianmukaisen toiminnan kannalta tarpeellista AD-tason teknistä tukihenkilöstöä, kuten kriisinhallinnan, turvallisuuden ja tietotekniikan alan asiantuntijoita.
               Nimittävän viranomaisen on käsiteltävä 1 päivästä heinäkuuta 2013 alkaen myös muiden kuin ensimmäisessä alakohdassa mainittujen toimielinten virkamiesten hakemukset antamatta etusijaa millekään näistä ryhmistä.
               2.   Sovellettaessa 29 artiklan 1 kohdan a alakohtaa muiden toimielinten kuin ulkosuhdehallinnon nimittävän viranomaisen on avointa virkaa täytettäessä käsiteltävä omasta toimielimestä olevien hakijoiden hakemukset ja sellaisten ulkosuhdehallinnon virkamiesten hakemukset, jotka ovat olleet kyseisen toimielimen virkamiehiä ennen kuin heistä tuli ulkosuhdehallinnon virkamiehiä, antamatta etusijaa millekään näistä ryhmistä, sanotun kuitenkaan rajoittamatta 97 artiklan soveltamista.
               99 artikla
               1.   Siihen saakka, kunnes korkea edustaja päättää perustaa ulkosuhdehallintoon kurinpitolautakunnan, komission kurinpitolautakunta toimii myös ulkosuhdehallinnon kurinpitolautakuntana. Korkean edustajan päätös on tehtävä viimeistään 31 päivänä joulukuuta 2011.
               Ulkosuhdehallinnon kurinpitolautakunnan perustamiseen saakka liitteessä IX olevan 5 artiklan 2 kohdassa tarkoitetut kaksi lisäjäsentä nimitetään ulkosuhdehallinnon virkamiesten keskuudesta. Liitteessä IX olevien 5 artiklan 5 kohdan ja 6 artiklan 4 kohdan viittauksilla nimittävään viranomaiseen ja henkilöstökomiteaan tarkoitetaaan ulkosuhdehallinnon nimittävää viranomaista ja henkilöstökomiteaa.
               2.   Siihen saakka, kunnes ulkosuhdehallintoon perustetaan henkilöstökomitea henkilöstösääntöjen 9 artiklan 1 kohdan a alakohdan ensimmäisen luetelmakohdan mukaisesti, eli viimeistään 31 päivänä joulukuuta 2011, komission henkilöstökomitea edustaa kyseisen luetelmakohdan säännöksestä poiketen myös ulkosuhdehallinnon virkamiehiä ja muuta henkilöstöä.”
            
         
               10)
            
            
               Lisätään liitteessä X olevaan 3 lukuun artikla seuraavasti:
               ”9 a artikla
               Henkilöstösääntöjen 42 a ja 42 b artiklassa säädettyjen vanhempainloman ja perheloman aikana sovelletaan edelleen tämän liitteen 5, 23 ja 24 artiklaa yhteensä enintään kuuden kuukauden ajan kullakin kaksivuotiskaudella, jonka virkamies on lähetettynä kolmanteen maahan, ja tämän liitteen 15 artiklaa sovelletaan edelleen yhteensä enintään yhdeksän kuukauden ajan kullakin kaksivuotiskaudella, jonka virkamies on lähetettynä kolmanteen maahan.”
            
         2 artikla
   Muutetaan Euroopan yhteisöjen muuhun henkilöstöön sovellettavat palvelussuhteen ehdot seuraavasti:
   
               1)
            
            
               Korvataan otsikko otsikolla ”Euroopan unionin muuhun henkilöstöön sovellettavat palvelussuhteen ehdot”.
            
         
               2)
            
            
               Korvataan 28 a artiklan 8 kohtaa lukuun ottamatta sanat ”Euroopan yhteisöt” sanoilla ”Euroopan unioni” ja sanat ”yhteisö” ja ”yhteisöt” sanalla ”unioni” sekä tehdään tarvittavat kieliopilliset muutokset.
            
         
               3)
            
            
               Korvataan 12 artiklan 3 kohdassa ja 82 artiklan 5 kohdassa sanat ”Euroopan yhteisöjen henkilöstövalintatoimisto” sanoilla ”Euroopan unionin henkilöstövalintatoimisto”.
            
         
               4)
            
            
               Korvataan 39 artiklan 1 kohdassa sanat ”EY:n perustamissopimuksen 283 artiklan” sanoilla ”Euroopan unionin toiminnasta tehdyn sopimuksen 336 artiklan”.
            
         
               5)
            
            
               Muutetaan 2 artikla seuraavasti:
               
                           a)
                        
                        
                           korvataan c alakohdassa sanat ”yhteisöjen perustamissopimuksissa tai Euroopan yhteisöjen yhteisen neuvoston ja komission perustamissopimuksessa määrättyä tehtävää hoitavaa henkilöä tai jonkin yhteisöjen toimielimen tai muun elimen puheenjohtajaksi valittua henkilöä” sanoilla ”Euroopan unionista tehdyssä sopimuksessa tai Euroopan unionin toiminnasta tehdyssä sopimuksessa määrättyä tehtävää hoitavaa henkilöä tai jonkin unionin toimielimen tai muun elimen puheenjohtajaksi tai puhemieheksi valittua henkilöä”.
                        
                     
                           b)
                        
                        
                           lisätään alaohta seuraavasti:
                           
                                       ”e)
                                    
                                    
                                       jäsenvaltioiden ulkoasiainhallintojen toimihenkilöä, joka on lähetetty väliaikaisesti hoitamaan vakinaista tointa ulkosuhdehallinnossa.”
                                    
                                 
                     
         
               6)
            
            
               Lisätään 3 a artiklan 1 kohtaan alakohta seuraavasti:
               ”Toimihenkilö, joka on palkattu osa- tai kokopäivätoimisesti hoitamaan tehtäviä unionin edustustossa, voidaan väliaikaisesti siirtää toimielimen toimipaikkaan henkilöstösääntöjen liitteessä X olevien 2 ja 3 artiklan mukaisessa siirtomenettelyssä.”
            
         
               7)
            
            
               Korvataan 3 b artiklan toinen kohta seuraavasti:
               ”Sovellettaessa 3 a artiklaa sopimussuhteisten toimihenkilöiden palkkaaminen avustaviin tehtäviin ei ole mahdollista muutoin kuin 3 a artiklan 1 kohdan toisessa alakohdassa tarkoitetuissa tapauksissa.”
            
         
               8)
            
            
               Muutetaan 10 artikla seuraavasti:
               
                           a)
                        
                        
                           numeroidaan olemassa olevat neljä kohtaa;
                        
                     
                           b)
                        
                        
                           poistetaan 4 kohdan viimeinen virke;
                        
                     
                           c)
                        
                        
                           lisätään kohta seuraavasti:
                           ”5.   Henkilöstösääntöjen 95, 96 ja 99 artiklaa sovelletaan väliaikaisiin toimihenkilöihin soveltuvin osin. Henkilöstösääntöjen VIII b osastoa sovelletaan kolmannessa maassa työskenteleviin väliaikaisiin toimihenkilöihin soveltuvin osin.”
                        
                     
         
               9)
            
            
               Korvataan 47 artiklan a alakohta seuraavasti:
               
                           ”a)
                        
                        
                           sen kuukauden viimeisenä päivänä, jonka kuluessa toimihenkilö täyttää 65 vuotta, tai tapauksen mukaan 50 c artiklan 2 kohdan mukaisesti määrättynä päivänä; tai”
                        
                     
         
               10)
            
            
               Lisätään II osastoon luku seuraavasti:
               ”10   LUKU
               
                  2 artiklan e alakohdassa tarkoitettuja väliaikaisia toimihenkilöitä koskevat erityissäännökset
               
               50 b artikla
               1.   Jäsenvaltioiden ulkoasiainhallintojen lähettämät työntekijät, jotka on valittu henkilöstösääntöjen 98 artiklan 1 kohdassa säädettyä menettelyä noudattaen, palkataan 2 artiklan e alakohdassa tarkoitetuiksi väliaikaisiksi toimihenkilöiksi.
               2.   Heidät voidaan palkata enintään neljäksi vuodeksi. Sopimus voidaan uusia enintään neljäksi vuodeksi. Palveluksessa olon kesto ei saa kokonaisuudessaan ylittää kahdeksaa vuotta. Poikkeuksellisissa oloissa ja yksikön edun nimissä sopimusta voidaan kuitenkin jatkaa enintään kahdella vuodella kahdeksannen vuoden päätyttyä. Kunkin jäsenvaltion on taattava virkamiehilleen, joista on tullut ulkosuhdehallinnon väliaikaisia toimihenkilöitä, näiden palveluskauden päätyttyä ulkosuhdehallinnossa välitön paluu entisiin tehtäviin kansallisen lainsäädännön asiaa koskevien määräysten mukaisesti.
               3.   Jäsenvaltioiden on tuettava unionia henkilöstösääntöjen 22 artiklaan perustuvan korvausvastuun täytäntöönpanossa näiden palvelussuhteen ehtojen 2 artiklan e alakohdassa tarkoitettujen ulkosuhdehallinnon väliaikaisten toimihenkilöiden osalta.
               50 c artikla
               1.   Henkilöstösääntöjen 37, 38 ja 39 artiklaa sovelletaan soveltuvin osin. Tilapäinen siirto muihin tehtäviin ei voi jatkua pidempään kuin sopimus.
               2.   Henkilöstösääntöjen 52 artiklan b kohdan toista alakohtaa sovelletaan soveltuvin osin.”
            
         
               11)
            
            
               Lisätään 80 artiklaan kohta seuraavasti:
               ”5.   Henkilöstösääntöjen 95, 96 ja 99 artiklaa sovelletaan soveltuvin osin.”
            
         
               12)
            
            
               Korvataan 118 artikla seuraavasti:
               ”118 artikla
               Henkilöstösääntöjen liitettä X sovelletaan kolmannessa maassa työskenteleviin sopimussuhteisiin toimihenkilöihin soveltuvin osin. Kyseisen liitteen 21 artiklaa sovelletaan kuitenkin vain, jos työsopimuksen kesto on vähintään yksi vuosi.”
            
         
               13)
            
            
               Korvataan 121 artikla seuraavasti:
               ”121 artikla
               Toimielin vastaa sosiaaliturvamaksuista, jotka kuuluvat työnantajan maksettaviksi niiden sääntöjen perusteella, joita noudatetaan paikkakunnalla, jolla toimihenkilön on määrä hoitaa tehtävänsä, ellei toimipaikkasopimuksessa määrätä toisin. Toimielin perustaa itsenäisen tai täydentävän sosiaaliturvajärjestelmän niitä maita varten, joissa ei ole paikallista järjestelmää tai se on riittämätön.”
            
         
               14)
            
            
               Korvataan 124 artiklassa sanat ”23 artiklan ensimmäisen ja toisen kohdan” sanoilla ”23 artiklan”.
            
         3 artikla
   1.   Päätöksen 2010/427/EU nojalla neuvoston pääsihteeristöstä tai komissiosta Euroopan ulkosuhdehallintoon, jäljempänä ’ulkosuhdehallinto’, siirretyssä organisaatioyksikössä virkaa hoitavien virkamiesten ja väliaikaisten toimihenkilöiden katsotaan siirtyneen ulkosuhdehallintoon kyseisistä toimielimistä kyseisen päätöksen 7 artiklassa säädettynä päivänä. Tätä sovelletaan soveltuvin osin myös tällaiseen organisaatioyksikköön osoitettuun sopimussuhteiseen ja paikalliseen henkilöstöön, jonka osalta sopimuksen ehdot jäävät entiselleen. Tapauksen mukaan neuvoston tai komission nimittävä viranomainen ilmoittaa asiasta etukäteen henkilöstölle, jota tällainen siirto koskee.
   2.   Päätöksen 2010/427/EU nojalla neuvoston pääsihteeristöstä tai komissiosta ulkosuhdehallintoon siirretyssä organisaatioyksikössä virkaa hoitavien, jäsenvaltioiden ulkoasiainhallinnoista tulevien väliaikaisten toimihenkilöiden, jotka on palkattu tai joiden sopimusta on muutettu 30 päivän marraskuuta 2009 jälkeen, sopimukset muutetaan korkean edustajan ja kyseisen jäsenvaltion ulkoasiainhallinnon suostumuksella ilman uutta valintamenettelyä sopimuksiksi, joihin sovelletaan muuhun henkilöstöön sovellettavien palvelussuhteen ehtojen 2 artiklan e alakohtaa. Sopimuksen ehdot jäävät muilta osin entiselleen.
   3.   Poiketen siitä, mitä henkilöstösääntöjen 7 artiklassa säädetään, teknisiä tukitoimintoja ulkosuhdehallinnolle suorittavat neuvoston pääsihteeristön tai komission virkamiehet ja muu henkilöstö voidaan, sen jälkeen kun heitä on kuultu, siirtää 30 päivään kesäkuuta 2013 asti ulkosuhdehallintoon kyseisten toimielinten yhteisellä sopimuksella budjettivallan käyttäjän oikeudet kaikilta osin huomioon ottaen. Siirto tulee voimaan päivänä, joka määritetään ulkosuhdehallinnon vastaavia toimia ja määrärahoja koskevassa talousarviopäätöksessä.
   4.   Henkilöstösääntöjen 27 artiklan ja muuta henkilöstöä koskevien palvelussuhteen ehtojen 12 artiklan 1 kohdan ensimmäisen alakohdan ja 82 artiklan mukaisesti palvelukseen otettaessa on tarkoitus varmistaa, että ulkosuhdehallinto saa palvelukseensa mahdollisimman päteviä, tehokkaita ja ehdottoman luotettavia virkamiehiä ja väliaikaisia toimihenkilöitä, joiden palvelukseen ottaminen tapahtuu unionin jäsenvaltioiden kansalaisten joukosta maantieteellisesti mahdollisimman laajalta alueelta. Tämä koskee koko ulkosuhdehallintoa ja sen eri henkilöstöryhmiä, myös muuhun henkilöstöön sovellettavien palvelussuhteen ehtojen 2 artiklan e alakohdassa tarkoitettuja väliaikaisia toimihenkilöitä. Ulkosuhdehallinnon henkilöstössä olisi lisäksi oltava riittävä ja tarkoituksenmukainen määrä kaikkien jäsenvaltioiden kansalaisia.
   5.   Henkilöstösääntöjen 1 d artiklan 2 ja 3 kohdan mukaisesti korkea edustaja ryhtyy asianmukaisiin toimiin tietyissä tehtäväryhmissä, erityisesti AD-tehtäväryhmässä, aliedustettuna olevan sukupuolen tasa-arvoisten mahdollisuuksien edistämiseksi.
   6.   Jotta voitaisiin taata, että jäsenvaltioiden ulkoasiainhallinnoista tuleva henkilöstö on riittävästi edustettuna ulkosuhdehallinnossa, korkea edustaja päättää, että henkilöstösääntöjen 29 artiklasta ja 98 artiklan 1 kohdan ensimmäisestä alakohdasta poiketen tiettyjen AD-tehtäväryhmään kuuluvien ulkosuhdehallinnon virkojen osalta voidaan 30 päivään kesäkuuta 2013 asti asettaa yhtä pätevistä hakijoista etusijalle jäsenvaltioiden ulkoasiainhallinnoista tulevat hakijat.
   4 artikla
   Korkea edustaja antaa vuoden 2013 puoliväliin mennessä Euroopan parlamentille, neuvostolle ja komissiolle kertomuksen tämän asetuksen täytäntöönpanosta ja kiinnittää siinä erityistä huomiota ulkosuhdehallinnon henkilöstön tasapainoiseen sukupuolijakaumaan ja maantieteelliseen jakaumaan.
   5 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Strasbourgissa 24 päivänä marraskuuta 2010.
      
         
            Euroopan parlamentin puolesta
         
         
            Puhemies
         
         J. BUZEK
      
      
         
            Neuvoston puolesta
         
         
            Puheenjohtaja
         
         O. CHASTEL
      
   
   
      (1)  Lausunto annettu 7. heinäkuuta 2010 (ei vielä julkaistu virallisessa lehdessä).
   
      (2)  Lausunto N:o 5/2010, annettu 28. syyskuuta 2010 (EUVL C 291, 27.10.2010, s. 1).
   
      (3)  Euroopan parlamentin kanta, vahvistettu 20. lokakuuta 2010 (ei vielä julkaistu virallisessa lehdessä), ja neuvoston päätös, tehty 17. marraskuuta 2010.
   
      (4)  Euroopan yhteisöjen virkamiehiin sovellettavat henkilöstösäännöt ja muuta henkilöstöä koskevat palvelussuhteen ehdot, jotka on vahvistettu neuvoston asetuksella (ETY, Euratom, EHTY) N:o 259/68 (EYVL L 56, 4.3.1968, s. 1).
   
      (5)  EUVL L 201, 3.8.2010, s. 30.
   
      (6)  EUVL L 201, 3.8.2010, s. 30.